

**ประกาศองค์การบริหารส่วนตำบลโอโล**

**เรื่อง แจ้งการประเมินเพื่อเสียภาษีบำรุงท้องที่**

**ประจำปี พ.ศ. 2561 ถึงปี พ.ศ. 2564**

----------------------------

อาศัยอำนาจตามความในมาตรา 33 (2) แห่งพระราชบัญญัติภาษีบำรุงท้องที่ พ.ศ. 2508 ขอประกาศให้เจ้าของที่ดินทราบว่า บัดนี้ ได้คำนวณเงินภาษีบำรุงท้องที่ **ที่ดินในเขตตำบลโอโล หมู่ที่ 1 ถึง หมู่ที่ 13**  ตำบลโอโล อำเภอภูเขียว จังหวัดชัยภูมิ ประจำปี พ.ศ. 2561 ถึง ปี พ.ศ. 2564 เสร็จแล้ว

ฉะนั้น ให้เจ้าของที่ดินนำเงินภาษีบำรุงท้องที่ตามจำนวนท้ายประกาศนี้ ไปชำระเป็นรายปี ณ ที่ทำการบ้านผู้ใหญ่บ้าน ภายในเดือนเมษายนของทุกปี

ถ้าไม่ชำระภายในกำหนดต้องเสียเงินเพิ่มร้อยละสองต่อเดือน ของจำนวนเงินที่ต้องเสียภาษีบำรุงท้องที่ตามมาตรา 45 (4) แห่งพระราชบัญญัติภาษีบำรุงท้องที่ พ.ศ. 2508

อนึ่ง เจ้าของที่ดินผู้ใดได้รับแจ้งการประเมินภาษีบำรุงท้องที่แล้ว เห็นว่าการประเมินนั้นไม่ถูกต้อง มีสิทธิอุทธรณ์ต่อผู้ว่าราชการจังหวัดได้ โดยยื่นอุทธรณ์แก่เจ้าพนักงานประเมินตามแบบ ภ.บ.ท. 12 ภายในสามสิบวันนับแต่วันที่ได้รับแจ้งการประเมินตามนัยมาตรา 49 แห่งพระราชบัญญัติภาษีบำรุงท้องที่ พ.ศ. 2508

ประกาศ ณ วันที่ 15 กุมภาพันธ์ 2561

(ลงชื่อ) สุภาพ ระวิพันธ์

(นายสุภาพ ระวิพันธ์)

นายกองค์การบริหารส่วนตำบลโอโล